b'\n_START_ARTICLE_\nCatherineberg Ruinerne\n_START_PARAGRAPH_\nCatherineberg Ruinerne er et ruinanl\xc3\xa6g efter en sukkerm\xc3\xb8lle og produktion af rom, placeret i Virgin Islands National Park, \xc3\xb8st for hovedbyen Cruz Bay p\xc3\xa5 \xc3\xb8en St. John, Amerikanske Jomfru\xc3\xb8er._NEWLINE_Bygningerne blev i det 18. \xc3\xa5rhundrede frem til det 19. \xc3\xa5rhundrede benyttet til sukkerproduktion, hvor sukkerr\xc3\xb8rene blev h\xc3\xb8stet fra de omkringliggende marker. Omr\xc3\xa5det blev senere til ruiner og blev en lang \xc3\xa5rr\xc3\xa6kke benyttet af gr\xc3\xa6ssende kv\xc3\xa6g._NEWLINE_Et af den tids f\xc3\xb8rste store slaveopr\xc3\xb8r fandt i 1733 sted p\xc3\xa5 Sankt Jan, og de afrikanske slaver overtog \xc3\xb8en i seks m\xc3\xa5neder. I l\xc3\xb8bet af opr\xc3\xb8ret, var Catherineberg-anl\xc3\xa6gget hovedkvarteret for Amina krigere._NEWLINE_I dag ligger Catherineberg Ruinerne i et beskyttet omr\xc3\xa5de i Virgin Islands National Park. Ruinerne blev tilf\xc3\xb8jet til US National Register of Historic Places den 30. marts 1978.'